# 19. festival vrtnic

**Vrtnice zopet preplavljajo mesto vrtnic!**

Devetnajsti festival horti-kulture, znanja, kulinarike in vsega drugega, povezanega z vrtnicami, tudi letos prinaša celo paleto rožnih doživetij za vse generacije, za vsakogar nekaj.

S ponosom lahko zatrdimo, v imenu vseh, ki ga organiziramo, da bo tudi letošnji prepoznaven, osvežen in obogaten - kot prava odskočna deska na naslednjega, jubilejnega, v letu Evropske prestolnice kulture. Ponavljamo namreč - tudi hortikultura je kultura!

**Čakajo nas burbonke na Kostanjevici, kar tri glasbena doživetja, razstave, kulinarična in sprostitvena ponudba, letos celo keramika in pravi, naravni parfumi!**

Naročili smo lepo vreme, ne zamudite!

**Prisrčno dobrodošli!**

****

## Vrtnice – rože lepote in ljubezni

**Vrtnice sodijo med najstarejše gojene rože**, o njihovem nastanku kroži več zanimivih zgodb. V Aziji so jih gojili že pred pet tisoč leti, fosili z odtisi divjih vrtnic pa so stari približno petintrideset milijonov let. **Stare civilizacije so razlagale, da je lepota vrtnic delo božjih rok**. Vzgajali sojih že stari Grki, Rimljani in Sumerci in ne glede na izvor, je vrtnica danes povsod **eden najbolj prepoznavnih simbolov ljubezni in lepote**, v vseh civilizacijah. Kakih pet tisoč let vztraja ob človeku in v tem času si je nabrala veliko prijateljev - nič čudnega torej, da so povezane s številnimi področji človekovega življenja.

**Burbonke so med vrtnicami nekaj posebnega**. Predstavljajo nekakšno razvojno stopnico med starimi in modernimi vrtnicami. To so vrtnice devetnajstega stoletja in so **po svetu večinoma izumrle**. V **Novi Gorici, mestu vrtnic**, so redke ohranjene predstavnice dobile svoj vrt in postale **javna zbirka izvornih burbonk, druga po velikosti v Evropi**. In to v neposredni bližini počivališča zadnjih francoskih kraljev, Burbonov, na vrtu Frančiškanskega samostana na Kostanjevici.

Več informacij o vrtnicah lahko preberete na spletni strani [Goriškega društva ljubiteljev vrtnic](http://www.vrtnice.info/).

## Ogledi in strokovna vodstva zbirke burbonk in rožnih nasadov

### Strokovni ogled zbirke burbonk

**Glavna atrakcija festivala vrtnic so tudi letos burbonke**, starinske vrtnice v zbirki na vrtu Frančiškanskega samostana na Kostanjevici. **Na ogled bodo vsak dan od 10. do 17. ure, ob nedeljah od 12. do 17. ure.**

**Vstopnina znaša 4 € na osebo**, **otroci do 12 let lahko zbirko obiščejo brezplačno**. Znižana vstopnina velja za **dijake, študente in upokojence (3 €)**, **družinska vstopnina** (vsaj 3 družinski člani) znaša **10 €**. **Organizirane skupine** (nad 10 oseb) prejmejo **10-odstotni popust na ceno vstopnice**.

Strokovno vodene oglede organiziramo **vsak dan od 27. aprila do 19. maja, ob 11. uri**, ko najbolj dišijo. Ogled je možen tudi izven tega urnika. **Za oglede nas pokličite na 041 320 990 (Katja Kogej) ali na 041 901 501 (Edi Prošt).**

V slabem vremenu strokovni ogledi odpadejo. **Do zbirke pridete skozi glavna vrata samostana**. Avtomobile pustite na asfaltiranem parkirišču in se peš odpravite do vhoda. Lepo prosimo, da ob ogledu spoštujete samostanski mir.

### Dan med damaščankami

Redka priložnost **preživeti ves dan med vrtnicami** se letos ponovno **ponuja na kmetiji Marinič v Vedrijanu** ([Vonj poletja](https://vonjpoletja.com/)). V soboto, **11. maja 2024**, bomo tu lahko doživeli vse čare vrtnic - med obiranjem cvetnih lističev damaščank, spoznavanjem njihovih lastnosti, med destiliranjem, pa tudi pokušanjem izvrstnih vrtničnih posebnosti. Samo za prave ljubitelje pravih vrtnic!

Število udeležencev je omejeno. Več informacij in prijave: info@vonjpoletja.si.

### Sprehod po vrtu Viatori

**Park Viatori** (Via Forte del Bosco, 28, Gorica, Italija), ki je lasti Fundacije Cassa di Risparmio di Gorizia, ima eno **najlepših botaničnih zbirk daleč naokoli**. Vrt lahko obiščete ob sobotah, nedeljah in drugih italijanskih praznikih (10.00–17.00).

Za obisk, ki poteka izključno v obliki vodenega ogleda, se je potrebno **prehodno napovedati** na spletni strani [Agricola Monte San Pantaleone](https://viatori.agricolamontesanpantaleone.it/).

**Vstopnina znaša 6 EUR na osebo, za mlajše od 15 let je vstop brezplačen**. Več informacij: Cooperativa Agricola Monte San Pantaleone, e: montesanpantaleone@gmail.com, t: +39 388 1214369 (pon–pet, 8.30–12.30).

### Voden ogled rožnih nasadov

Letos bomo vodili po rožnih nasadih v mestu v nedeljo, **19. maja, ob 15. uri**. Zbirališče je pod **arkadami stavbe Mestne občine Nova Gorica**.

**Ogled je brezplačen in traja dobro uro, v primeru slabega vremena odpade**.

## Program festivala vrtnic 2024

|  |  |  |  |  |
| --- | --- | --- | --- | --- |
| **Datum** | **Ura** | **Dogodek** | **Kraj** | **Opombe** |
| petek, **26. april** | 18.00 | **Odprtje razstave fotografij Sanjam rože** avtorja Roka Alboje | Pasaža Eda centra Delpinova ulica 18b Nova Gorica | Odprtje festivala in nastop Komornega zbora Grgar, Nova Gorica. |
| sobota, **27. april** | 11.00 | **Prvo vodstvo po zbirki burbonk** | Zbirka burbonk, vrt Frančiškanskega samostana Kostanjevica | Vsak dan ob 11. uri.Predvidoma do 19. maja, ob slabem vremenu vodeni ogledi odpadejo. Več na [Goriško društvo ljubiteljev vrtnic](https://vrtnice.info/).  |
| sobota,**27. april** | 13.00­–17.00 | **Ustvarjamo rože -** keramična delavnica v tehniki obvara (baltski raku) - prvi del | Pasaža Eda centra Delpinova ulica 18b Nova Gorica | Mavrična hiša (Gregor Maver in Jadranka Ferjančič), obvezne prijave na gregor.maver@gmail.com.Število mest je omejeno, prispevek za oba dela delavnice 30 €. |
| sobota,**27. april** | 17.45 | **Glasbeni večer na Kostanjevici** Baročni odzven / Matej Berlot - kitara in Rok Berlot - violina | Dvorana Frančiškanskega samostana na Kostanjevici | Vstop prost. Pred koncertom kratek sprehod med burbonkami. Več na [Goriško društvo ljubiteljev vrtnic](https://vrtnice.info/).  |
| nedelja,**28. april** | 12.00–17.00  | **Mala rožna tržnica** (možnost nakupa sadik burbonk in drugih vrtnic) | Vrt Frančiškanskega samostana Kostanjevica | [Vrtnice Kodele](http://www.vrtnicekodele.si) |
| torek,**30. april** | 18.00 | **Izdelava jabolčnih vrtnic** – kulinarična delavnica | Eda Restavracija Delpinova ulica 18b Nova Gorica | Pod vodstvom Katje Kogej, obvezne prijave na katja.kogej@t-2.si, število mest omejeno. |
| nedelja,**5. maj** | 12.00–17.00 | **Mala rožna tržnica** (možnost nakupa sadik burbonk in drugih vrtnic) | Vrt Frančiškanskega samostana Kostanjevica | [Vrtnice Kodele](http://www.vrtnicekodele.si) |
| ponedeljek,**6. maj** | 18.00 | **Claude Monet v mojem vrtu,** odprtje razstave slik | Hotel Sabotin Cesta IX. korpusa 35 Solkan | Slikarska sekcija Društva KUL-TU-RA Renče. |
| torek,**7. maj** | 18.00 | **V objemu rožnih okusov** | Eda Restavracija Delpinova ulica 18b Nova Gorica | Degustacijski meni z jedmi z vrtnicami, obvezne prijave na info@edarestavracija.si. Več na [Goriško društvo ljubiteljev vrtnic](https://vrtnice.info/).  |
| sreda,**8. maj** | 17.00 | **Sprehod na Kostanjevico z ogledom zbirke burbonk** | Izhodišče: Mladinski center Nova Gorica | Organizira: Mladinski center Nova Gorica. Obvezne prijave na: info@mc-novagorica.si  |
| četrtek,**9. maj** | 19.30 | **Koncert med burbonkami Dve harfi – Evelin in Valerij Greblo** | Vrt Frančiškanskega samostana Kostanjevica | Vstop prost. Prinesite si stolček in jopo. V primeru slabega vremena bo koncert v dvorani Frančiškanskega samostana Kostanjevica. |
| petek,**10. maj** | 18.00 | **Vrtnica, simbol ali blago?**Predavanje Edija Prošta | Sr(e)čna hišaTumova ulica 5Nova Gorica | Vstop prost. |
| petek,**10. maj** | 19.00 | **Zbor članov Goriškega društva ljubiteljev vrtnic (GDLV)** | Sr(e)čna hišaTumova ulica 5Nova Gorica | Za člane GDLV. |
| sobota,**11. maj** | 10.00–14.00  | **Dan med damaščankami** – obiranje destiliranje, degustacija, možnost nakupa, knjiga | Kmetija Marinič, Vedrijan | Obvezne prijave na infor@vonjpoletja.si. Število mest je omejeno, prispevek 40 €.  |
| nedelja,**12. maj** | 12.00–17.00 | **Daj svojemu nosu šanso**, razstava naravnih parfumov | Rafutski park na Pristavi pri Novi Gorici | N.O.S., novo društvo ua naravno parfumeristiko, se javnosti prvič predstavlja z razstavo parfumskih kreacij. |
| nedelja,**12. maj** | 12.00–17.00 | **Mala rožna tržnica** (možnost nakupna sadik burbonk in drugih vrtnic) | Vrt Frančiškanskega samostana Kostanjevica | [Vrtnice Kodele](http://www.vrtnicekodele.si) |
| sreda,**15. maj** | 17.00 | **Delavnica izdelovanja trdega mila z vonjem vrtnic** | Mladinski center | Omogočeno varstvo otrok od 5. do 10. leta starosti s kreativno delavnico. Obvezne prijave na: info@mc-novagorica.si.  |
| sobota,**18. maj** | 13.00–17.00 | **Ustvarjam rožo** – keramična delavnica v tehniki obvara (baltski raku) – drugi del – končno pečenje | Pasaža Eda centra Delpinova ulica 18bNova Gorica | Mavrična hiša (Gregor Maver in Jadranka Ferjančič), obvezne prijave na gregor.maver@gmail.com.Končni izdelek bodo lahko udeleženci odnesli s seboj.  |
| nedelja,**19. maj** | 15.00 | **Sprehod med rožnimi nasadi v Novi Gorici** pod vodstvom Edija Prošta | Izpred stavbe Mestne občine Nova GoricaTrg Edvarda Kardelja 1Nova Gorica | Udeležba je brezplačna. |

## Turistična in kulinarična ponudba

Kulinarična ponudba:

|  |  |  |  |  |  |
| --- | --- | --- | --- | --- | --- |
| **Lokal, restavracija** | **Ponudba** | **Trajanje ponudbe** | **Jedi, pijača, sestavine** | **Cena** | **Dodatno** |
| Caffe Dolce Vita | Dolce rosa | Ves mesec maj | Koktajl | 8 evrov | [Hotel Perla, Resort & entertaiment](https://perla-novagorica.com/si/hotel-spa)T: 05 336 30 00Ugodne možnosti bivanja v Hitovih Hotelihna Goriškem Park, Perla, Sabotin, LipaE: booking@hit.siT: 05 331 13 41  |
| Restavracija Tiffany | Chefov vrtnični meni | Od 13. do 20. maja | Pozdrav iz kuhinje.Masleni file lososa, krompirjev čips, jogurtova sfera z vrtnično vodo, marinirane jagode.Pečen file orade z blago višnjevo omako, limetin pire, grah, suha vrtnica.Mousse bele čokolade s pridihom vrtnic, mandljev biskvit, ruby čokolada in maline. | 30 evrov | [Park, Hotel & Entertainment](https://park-novagorica.com/si)T: 05 336 20 00 |
| Bar Gloria | Koktajl Gloria | Od 1. do 31. maja | Tonik Goldberg hibiskus, Martini rosato, vrtnični sirup, bezgov sirup, limonin sok. | 8 evrov | [Park, Hotel & Entertainment](https://park-novagorica.com/si)T: 05 336 20 00 |
| Hotel in restavracija Sabotin | Pica vrtnica | Od 3. maja do 2. junija, ob petkih, sobotah in nedeljah | Pelati, mocarela, dimljen losos, suhe in sveže vrtnice, vrtnično olje. | Mala: 11,50 evrovVelika: 11,50 evrovDružinska: 21 evrov | 6. maja ob 18.00 odprtje razstave slik **Claudet Monet v mojem vrtcu.** Avtorji slik: Slikarska sekcija Društva KUL-TU-RA Renče[Hotel Sabotin](https://hotelsabotin.com/)T: 05 336 50 00 |

Velnes ponudba:

|  |  |  |  |  |  |
| --- | --- | --- | --- | --- | --- |
| **Velnes center** | **Ponudba** | **Trajanje ponudbe** | **Vsebina tretmaja** | **Cena** | **Dodatno** |
| Spa Perla | Vrtnična obloga telesa | Ves mesec maj | Neguje in nahrani občutljivo kožo ter zavira njeno staranje. Tretma traja 45 minut. | 40 evrov | [Spa Perla](https://perla-novagorica.com/si/hotel-spa)T: 05 336 33 33 |
| Spa Perla | Sprostilna masaža z vrtničnim oljem | Ves mesec maj | Vrtnično olje pomirja, deluje proti stresu in tesnobi ter obenem regenerira kožo. Masaža traja 40 minut. | 46 evrov | [Spa Perla](https://perla-novagorica.com/si/hotel-spa)T: 05 336 33 33 |

### Slike kulinarične ponudbe





## Organizatorji in sponzorji

* Goriško društvo ljubiteljev vrtnic,
* Hit d.d. Nova Gorica,
* Frančiškanski samostan Kostanjevica v Novi Gorici,
* Javni zavod GO! 2025,
* Mestna občina nova gorica,
* Mladinski center Nova Gorica,
* Zâle & Pépe,
* Zavod za turizem Nova Gorica in Vipavska dolina.